Kamu bisa jelasin ke aku soal Masa dan ruang mutlak dalam bahasa melayu?

Mula-mula diperkenalkan oleh Sir Isaac Newton dalam Philosophiæ Naturalis Principia Mathematica, konsep-konsep masa dan ruang mutlak menyediakan asas teori yang memudahkan ilmu mekanik Newton. Menurut Newton, masa dan ruang mutlak masing-masing merupakan aspek-aspek realiti objektif yang berasingan:

Masa yang mutlak, benar dan matematik, dengan sendirinya dan daripada sifat tersendirinya mengalir dengan sekata tanpa mengambil kira sebarang yang luaran, malah juga bergelar jangka masa: masa yang relatif, tampak and umum, adalah suatu sukatan jangka masa yang munasabah dan bersifat luaran (sama ada yang jitu mahupun tidak setara) secara gerakan yang lebih umum digunakan daripada masa benar...

Menurut Newton, masa mutlak wujud secara berasingan daripada sebarang pencerap serta maju pada kadar yang konsisten di seluruh alam semesta. Tidak seperti masa relatif, Newton percaya bahawa masa mutlak itu mustahil dicerap dan hanya boleh difahami secara matematik. Menurut Newton, manusia hanya mampu mencerap masa nisbi, iaitu sukatan bagi pergerakan objek-objek tampak (seperti bulan atau matahari). Daripada pergerakan itu, kita menyimpulkan peredaran masa.